དེ་ལྟར་དངོས་དོན་ལ་རྟོག་བཏག་གི་རྒྱན་བཏགས་པའི་པའོ་ཟི་ཏན་གྱི་འཆུག་ཁང་ནི་འཇར་མན་གྱི་ཁྲིམས་འཛིན་ཁེར་ཚུགས་ཀྱི་མཚོན་རྟགས་དང་མི་བུའི་ཐོབ་ཐང་བརྩི་སྲུང་བྱེད་པའི་མིག་དཔེ་བླ་ན་མེད་པར་གྱུར་ཏེ་འཛམ་བུ་གླིང་ན་སྐད་གྲགས་ཤིན་ཏུ་ཆེ།གཏམ་རྒྱུད་འདི་ལས་འཕྲོས་ཏེ་ཧ་ཅང་གྲགས་ཆེ་བའི་སྐད་ཆ་གཅིག་ཡོད།གང་ཞེ་ན།དབྱིན་ཇིའི་སྲིད་སྐྱོང་བེརཔེར་ཐུ་ཡིས།སྤྲང་པོ་དབྱིན་འཛིན་ཞིག་ཡིན་ན་ཡང་རང་ཁྱིམ་རལ་བོའི་ནང་ནས་རྒྱལ་པོའི་དབང་གྲགས་ལ་ངོ་ཡ་བྱེད་ཕོད།ཁང་ཁྱིམ་ཧ་ཅང་རལ་བོ་ཡིན་ན་ཐང་།ཁང་མགོ་རྡིབས་ལ་ཁད་དུ་ཡིན་ནའང་ཐང་།ཆར་བསེར་མི་ཁོག་པའི་ཁང་པ་འདིའི་ནང་དུ་རྒྱལ་པོ་ཡོང་མི་ཆོགཁོའི་ཧྲག་དམག་གོ་མཚོན་ཅན་ཀྱང་ཁང་པ་འདིའི་སྒོ་གཏན་ལས་བརྒལ་མི་ཕོད།ཅེས་གསུངས་པ་རེད།གསུང་རིན་ཐང་ཅན་འདིའི་ཡང་སྙིང་ནི་མི་བུ་སྒེར་གྱི་ཐོབ་ཐང་སྟེ་དབང་གྲགས་ཀྱིས་ཐེ་རེག་མི་ཆོག་པའི་མི་སྒེར་གྱི་འཇིག་རྟེན་ཆུང་ཆུང་གི་རིན་ཐང་ནི་བླ་ན་མེད་པ་མཆོག་ཏུ་གྱུར་བ་ཡིན་པའི་གནས་ལུགས་སྟོན་པ་དེའོ།